open-index/open-wikipedia-markdown huggingface dataset:
נבחרת קוריאה הדרומית בכדורגל עד גיל 20

**נבחרת קוריאה הדרומית בכדורגל עד גיל 20** (בקוריאנית: **대한민국 20세 이하 축구 국가대표팀**; מוכרת על ידי פיפ"א בתור **הרפובליקה של קוריאה**) מייצגת את קוריאה הדרומית בתחרויות כדורגל בינלאומיות לנוער, גם בטורנירים עד גיל 18 או 19 במידת הצורך. הנבחרת עד גיל 20 זכתה ב-12 גביעי אסיה עד גיל 20 של ה-AFC והגיעה פעם אחת לגמר גביע העולם בכדורגל עד גיל 20 (בגביע 2019), שניהם הישגי שיא לנבחרת לאומית מאסיה.

## היסטוריה
### הזעם האדום (1983)
נבחרת קוריאה הדרומית עד גיל 19, שסיימה שלישית בטורניר המוקדמות, לא העפילה בתחילה לגביע אסיה לנוער 1982. עם זאת, קוריאה הצפונית, שסיימה במקום השני, הושעתה לשנתיים בשל תקיפת שופט במשחקי אסיה 1982, כך שקוריאה הדרומית עלתה לטורניר הגמר במקומה. לאחר שזכתה בטורניר, אליו לא הייתה אמורה להעפיל, הבטיחה הנבחרת את מקומה בגביע העולם בכדורגל עד גיל 20 - 1983.

בטורניר העולמי הוגרלה קוריאה לבית עם סקוטלנד, אוסטרליה והמארחת מקסיקו. היא הפסידה את משחקה הראשון לסקוטלנד, אך עלתה לשלב הנוקאאוט לאחר ניצחונות על שתי הנבחרות האחרות. ברבע הגמר פגשה הנבחרת את  וניצחה אותה 2–1 עם צמד של שין יון-הו בתוספת הזמן. החדשות לפיהן עלתה הנבחרת לחצי הגמר בפעם הראשונה בתחרות פיפ"א הפכה לאגדה במדינה, שהייתה אז חלשה יחסית בספורט. גם התקשורת הזרה התעניינה בנבחרת הדרום קוריאנית וכינתה אותה "הזעם האדום".

קוריאה הדרומית סיימה את הטורניר במקום הרביעי לאחר הפסדים ל ופולין, ומגן הנבחרת קים פאן-קאון נכלל בנבחרת הטורניר. השם "השדים האדומים" ניתן לאוהדי נבחרת קוריאה הדרומית בכדורגל בעקבות הטורניר הזה.

### נבחרת קוריאה המאוחדת (1991)
הוועד האולימפי הבין-לאומי המליץ על משלחת קוריאנית מאוחדת כבר ב-1963, אך בשל הסכסוך בין קוריאה הצפונית לקוריאה הדרומית הוא לא התרחש עד 1991. בשנה זו הוקמה נבחרת קוריאנית מאוחדת בטניס שולחן ובכדורגל. באותה שנה העפילו שתי הנבחרות לגביע העולם עד גיל 20 לאחר שהגיעו לגמר גביע אסיה 1990 (קוריאה הדרומית ניצחה 4–3 בדו-קרב פנדלים). שתי הנבחרות התאחדו לקראת הטורניר, על אף חששות מתקשורת לקויה וחוסר עבודת צוות. עשרה דרום קוריאנים ושמונה צפון קוריאנים זומנו לנבחרת, בראשה עמדו המאמן אן סה-אוק מהצפון ועוזרו נאם דאה-סיק מהדרום. דגל איחוד קוריאה, תמונה כחולה של חצי האי הקוריאני על רקע לבן, ייצג את הנבחרת, שנקראה בפשטות קוריאה.

משחקה הראשון של הנבחרת היה מול הפייבוריטית לזכייה , אותה הפתיעה קוריאה 1–0 משער של הצפון קוריאני צ'ו אין-צ'ול בדקה ה-88'. קוריאה סיימה בתיקו 1–1 עם אירלנד והפסידה 0–1 למארחת פורטוגל, אך עלתה לרבע הגמר. בשלב זה הובסה 1–5 על ידי ברזיל והודחה.

## מאזן תחרותי
### בגביע העולם עד גיל 20

### גביע אסיה עד גיל 20

## ראו גם
* נבחרת קוריאה הדרומית בכדורגל
* נבחרת קוריאה הדרומית בכדורגל נשים

## קישורים חיצוניים
* 

## הערות שוליים

קוריאה הדרומית
קטגוריה:נבחרות קוריאה הדרומית
מטפלות בעניינים

**מטפלות בעניינים** (בצרפתית: **Les Femmes du square**) הוא סרט צרפתי שנכתב ובוים על ידי ז'וליאן רמבאלדי ויצא לאקרנים ב-2022.

עלילת הסרט עוקבת אחר אנז'ל, מהגרת החיה בפריז, המוצאת עבודה יציבה בתור מטפלת. היא מתוודעת לקשיי אחיותיה המהגרות העובדות כמטפלות ויוצאת למסע שיגביר את הצדק הנעשה עמן. שתי דמויות מפתח נוספות בסרט הן ארתור, הילד הגדול מבין שניים שבהם טיפלה; ואדואר, עורך דין מצליח המסייע לה במסעה וביניהם נרקם סיפור אהבה.

הסרט הוקרן לראשונה בפסטיבל הסרטים הפרנקופוני של אנגולם ויצא לאקרנים כמה חודשים לאחר מכן.

## קישורים חיצוניים

קטגוריה:סרטים צרפתיים
קטגוריה:סרטי 2022
מגדל צ'לסי

**מגדל צ'לסי, נקרא גם מגדל אל-סלאם** הוא גורד שחקים בגובה 250 מטרים, הממוקם על כביש שייח זאיד בדובאי, איחוד האמירויות הערביות. המגדל בן 49 הקומות משמש לצורך מגורים.

מגדל אל-סלאם הוא הבניין ה-47 בגובהו בדובאי, ואחד מבנייני המגורים הגבוהים בעולם. כשבנייתו הושלמה בשנת 2005, המגדל היה החמישי בגובהו בעיר.

מגדל אל-סלאם נקרא בעבר מגדל צ'לסי, מכיוון שבעבר היה חכור והופעל על ידי מלונות צ'לסי. במהלך בנייתו קיבל את השם 'מגדל אל-סלאם II' על שם הבניין הסמוך הישן יותר בשם Union Tower, אשר עבר בנייה כפרויקט 'מגדל אל-סלאם', אך שמו שונה ממגדל צ'לסי לאחר הרכישה.

## ראו גם
* כביש E 11 (איחוד האמירויות הערביות)

## קישורים חיצוניים
* 

צ'לסי
ברומוקסיניל

**ברומוקסיניל** הוא תרכובת אורגנית עם הנוסחה HOBr_2C_6H_2CN. החומר משמש כקוטל עשבים המכיל ניטריל, וככזה נמכר תחת שמות מסחריים רבים. החומר הוא מוצק לבן המעכב פוטוסינתזה. הוא רעיל במידה חלקית ליונקים.

## ייצור ושימוש
הוא מיוצר על ידי ברומינציה של 4-hydroxybenzonitrile.

ברומוקסיניל מתפרק עם זמן מחצית חיים של כשבועיים באדמה. זמן החיים שלו ארוך יותר בקרקעות עם ריכוז גבוה של חומר אורגני, מה שמרמז שלתרכובת יש זמינות ביולוגית מוגבלת במקצת למיקרואורגניזמים בסביבות אלה. בתנאים אירוביים תוצרי פירוק ברומוקסיניל שומרים לרוב על קבוצות הברום המקוריות. קוטל העשבים, ואחד ממוצרי הפירוק הנפוצים שלו (3,5-dibromo-4-hydroxybenzoic acid) עשויים לעבור דה הלוגנציה (שבירה של קשרי פחמן והלוגן) מטבולית רדוקטיבית על ידי חיידקי *Desulfitobacterium chlororespirans*.

הוא נמצא בשימוש נרחב בין היתר באזור המישורים הגדולים בקנדה, שם הרמה הממוצעת שנמצאה במי השתייה הייתה 1 ננוגרם לליטר, אף שבמקרה אחד התגלו עד 384 ננוגרם לליטר. הרמות של ברומוקסיניל היו נמוכות באופן עקבי מאשר של כמה חומרי הדברה אחרים שנבדקו, ונראה כי הוא עובר הפחתה גדולה יותר בטיפול במים בהשוואה לאחרים.

## בטיחות
במינון של בין 60 ל-600 מיליגרם לקילוגרם נחשב כמינון קטלני ביונקים, ובמינון של מעל 30 מיליגרם לקילוגרם נצפו השפעות טרטוגניות בחולדות ובארנבות. חשיפה כרונית במשך יותר משנה בבני אדם גרמה לתסמינים של ירידה במשקל, חום, הקאות, כאבי ראש ובעיות שתן במקרה מתועד אחד.

בארצות הברית הוא מופץ כחומר הדברה מוגבל לשימוש בדרגת רעילות II (רעיל בינוני) ואינו זמין לשימוש משקי בית.

## קישורים חיצוניים

## הערות שוליים

קטגוריה:פנולים
מגדלי חוף ג'ומיירה

ממוזער|300x300 פיקסלים|אזור מגורים בחוף ג'ומיירה וחוף הים
**מגדלי המגורים של ג'ומיירה** (ידוע גם בשם **JBR**) בנויים לאורך 1.7 קילומטרים, ובשטח 2 קילומטרים רבועים ובנויים על חוף המפרץ הפרסי במרינה של דובאי. זהו פיתוח מקרקעין למגורים ומכיל 40 מגדלים (35 הם למגורים ו-5 הם בתי מלון). JBR יכולה להכיל כ-15,000 איש, המתגוררים בדירותיה ובחדרי המלון. בפרויקט 6,917 דירות, בממוצע גודל של 84 מטרים רבועים לדירה. למתחם המגורים ניתן להגיע באמצעות המטרו של דובאי והחשמלית של דובאי.

## הטיילת
למגדלי חוף ג'ומיירה יש טיילת באורך 1.7 קילומטרים שהושלמה בשנת 2008.

## החוף
המתחם הוא קומפלקס קמעונאי שנבנה על החוף האמיתי מול JBR על ידי חברה בבעלות השייח' מוחמד בן ראשיד אל מכתום, סגן נשיא וראש ממשלת איחוד האמירויות ואמיר דובאי. הפיתוח, הכולל ארבע רחבות נפרדות, תופס את החלק הארי של חוף הים בין מלונות הילטון ושרתון ומכיל מספר רמות חניה וכן שבעים חנויות קמעונאיות, מזון ומשקאות, לצד מתקני בילוי.

## האי בלו ווטרס
האי בלו ווטרס הוא אי מלאכותי שנבנה מול מתחם ג'ומיירה, הפיתוח כולל בתי מלון, דירות, וילות, מתקני אוכל ובידור, והעין של דובאי, שהוא גלגל הענק הגבוה בעולם בגובה 250 מטרים. האי מקושר על ידי כביש E 11 וגשר להולכי רגל למתחם המגורים.

## ראו גם
* חוף ג'ומיירה
* המרינה של דובאי

## קישורים חיצוניים

## הערות שוליים

חוף ג'ומיירה
קינג פאוור מהאנהון

**מגדל King Power Mahanakhon** (בתאית: **คิง เพาเวอร์ มหานคร**, הידוע בעבר בשם **MahaNakhon มหานคร**) הוא גורד שחקים סופר גבוה לעירוב שימושים ברובע העסקים המרכזי של סי לום/סאתון בבנגקוק, תאילנד. הוא נפתח בדצמבר 2016 על ידי מנכ"ל מהאנהון, קיפסאן בק (Kipsan Beck). הבניין מציג מראה לא שגרתי של מגדל מרובע בעל קיר מסך זכוכית עם מוטיב סליל כרוך סביבו, עשוי קוביות חצובות בדופן הבניין. לאחר מכירת יחידות המגורים הראשונות באפריל 2016, בגובה 314 מטרים עם 77 קומות, הוא הוכר כבניין הגבוה ביותר בתאילנד ב-4 במאי 2016 על ידי המועצה לבניינים גבוהים ובתי גידול עירוניים (CTBUH). הבניין כולל קמעונאות, בית מלון עם 200 יחידות דיור של ריץ-קרלטון, ודירות מגורים שמתומחרות בין כ-1,100,000 דולר ל-17,000,000 דולר, מה שהופך אותו לאחד מהבתים המשותפים היקרים ביותר בבנגקוק.

הבניין הוכר כבניין הגבוה בתאילנד עד פתיחת מגדל אייקון סיאם ב-2018 עם גובה של 317 מטרים. הבניין נרכש מהמנכ"ל סורפוג' טכאקרייסרי (Sorapoj Techakraisri) מפיס דיוולופמנט על ידי קבוצת קינג פאוור באפריל 2018, וכתוצאה מכך החלפת השם מ"מהאנהון" ל"קינג פאוור מהאנהון".

## היסטוריה
פרטים על הייזום של המגדל הוכרזו ב-27 במאי 2009. בשנת 2015 חברת פיס דיוולופמנט רכשה את שאר המניות של השותף לשעבר IBC, ובכך הפכה ליזמית הפרויקט היחידה. טקס אבן הפינה נערך ב-20 ביוני 2011, הבניין הושלם ב-2016. שווי הפרויקט הכולל כתוצאה משינויי תמחור במהלך הבנייה הגיע ל-21 מיליארד באט (620 מיליון דולר).

באוקטובר 2013 הסתיימה בניית בניין CUBE הקטן יותר ליד המגדל. באותו זמן הגיע המגדל הראשי לקומה הרביעית, ונבנה בקצב שתיים-שלוש קומות בחודש. החל מספטמבר 2014 הגיע המגדל הראשי לקומה ה-45, ובדצמבר 2014 הגיע הבניין לקומה ה-60. באפריל 2015, פיס דיוולופמנט חשפה כי המגדל הגיע למלוא גובהו 314 מטרים, מה שהפך אותו לבניין הגבוה ביותר בבנגקוק. לבסוף בשנת 2016, ההמועצה לבניינים גבוהים ובתי גידול עירוניים הכירה בבניין כמושלם.

במרץ 2014, נודע כי המיזם נמכר בבעלות חופשית, לאחר שהיה בעבר נכס מושכר.

## תכנון ומיקום
ימין|ממוזער|356x356 פיקסלים| גורד השחקים MahaNakhon בשנת 2017
המגדל הוא בצורת פריזמה מרובעת עם מראה ספירלה מחוספסת ובעלת משטחים קוביתיים חתוכים בדופן המגדל. הבניין כולל סרט מפוקסל שמתערבל סביב החלק החיצוני, מקלף את שכבת פני השטח שלו כדי לחשוף שכבה פנימית, ויוצר מרפסות עם נוף של העיר. קירות הזכוכית של גורד השחקים מחולקים אופקית ואנכית ומוסיפים למראה המפוקסל, המשונה והייחודי של המבנה. גובהו עבר את השיא של מגדל באיוק II שהיה בגובה של 304 מטרים בהשלמתו בשנת 2016, מה שהופך אותו לבניין ה-88 בגובהו בעולם.

בין מאפייני המבנה: 10,000 מטרים מרובעים של שטחי מסחר, 209 יחידות דיור בשירות ריץ-קרלטון, עם מחירים הנעים בין 42–500 מיליון באט (1.2–14 מיליון דולר), הם מהמחירים הגבוהים ביותר שהתבקשו עבור נדל"ן יוקרה תאילנדי.

## ראו גם
* מגדל באייוק II
* בנגקוק
* רחוב לאונרד 56

## קישורים חיצוניים

* 
* קינג פאוור מהאנהון באתר CTBUH
* קינג פאוור מהאנהון באתר SkyscraperPage
* קינג פאוור מהאנהון באתר Structurae

## הערות שוליים

קטגוריה:בנגקוק: גורדי שחקים
כמאלפשה

**כמאלפשה** (בטורקית: **Kemalpaşa Tatlısı**, מילולית: ממתק כמאלפשה) הוא קינוח טורקי מסורתי ומתוק העשוי מכדורי בצק עם גבינה ומצופה בסירופ סוכר.

הקינוח מורכב מגבינה, ביצים, קמח, סולת, סוכר ומים, שאותם מערבבים יחד, יוצרים כדורים קטנים ואופים.

נהוג להגיש את הקינוח כשהוא חם ובליווי שמנת או גלידה.

מקורו של הקינוח הוא מהעיר מוסטפא כמאל פאשא שבנפת בורסה, טורקיה.

## ראו גם
* דונאט
* לוקמס
* גולאב ג'אמון

## קישורים חיצוניים

* מתכון להכנת כמאלפשה טורקי, באתר Turkishstylecooking

## הערות שוליים

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:קינוחים
קשקול

**קשקול** (בטורקית: **Keşkül**) הוא פודינג מוצק על בסיס חלב שקדים הנפוץ בטורקיה.

הקינוח מורכב מחלב שקדים, קמח אורז, עמילן תירס וסוכר שאותם מערבבים יחד, מרתיחים ומכניסים לקירור.

לאחר שהקינוח קר, ניתן לקשט אותו בעזרת קוקוס או פיסטוק טחונים.

נהוג להגיש את הקינוח כשהוא קר ובליווי תה או קפה טורקי.

השם קשקול הוא נגזרת של המילים קשקול פוקרה (Keşkül Fukara) שפירושם בטורקית קערת הקבצן.

## ראו גם
* מלבי
* פודינג אורז
* גולאץ'

## קישורים חיצוניים

* 
* קבלו את הקשקול, קינוח טורקי משובח, באתר Foodspy

## הערות שוליים

קטגוריה:אוכל רחוב
קטגוריה:מזון מהיר
קטגוריה:המטבח הטורקי
קטגוריה:קינוחים
קטגוריה:המטבח הטורקי: קינוחים
רבאני

**רבאני** (בטורקית: **Revani**) הוא קינוח מסורתי ומתוק העשוי מסולת ועמילן ונפוץ בטורקיה, יוון ומצרים.

הקינוח מורכב מסולת, ביצים ועמילן שאותם מערבבים ואופים ועליהם יוצקים סירופ לימון המעורבב עם סוכר ומים ומעטרים בשקדים או פיסטוקים.

נהוג להגיש את המאפה בעיקר בחתונות, פסטיבלים ובאירועים דתיים כשהוא חם ובליווי תה או קפה טורקי.

מקורו של הקינוח הוא מתקופת האימפריה העות'מאנית לאחר שהומצא על ידי טבחי הארמון לאחר כיבוש ארמניה וירוואן ולכן נקרא רבאני.

מלבד הגרסה הבסיסית, למאכל גרסאות מבוססות גבינה, חלב או יוגורט, ביוון מורכב הקינוח מגרידת תפוז ומי ורדים ובמצרים מורכב מדבש ומי ורדים ונקרא בסבוסה.

## קישורים חיצוניים

* 
* עוגת סולת עם סירופ מתוק, באתר כיכר השבת

## הערות שוליים

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:המטבח האלבני
קטגוריה:קינוחים
קטגוריה:המטבח המצרי: קינוחים
קטגוריה:המטבח היווני: קינוחים
טאבוק גוגסו

**טאבוק גוגסו** (בטורקית: **Tavukgöğsü**) הוא קינוח טורקי ומתוק העשוי מחלב ומחזה עוף טחון, הנפוץ בטורקיה.

הקינוח מורכב מחזה עוף טחון ומבושל, חלב, וניל, מי ורדים, סוכר וקמח אורז שאותם מערבבים יחד, מבשלים על אש נמוכה עד לקבלת מרקם דמוי פודינג.

נהוג להגיש את הקינוח כשהוא קר, מעוטר בקינמון טחון או פיסטוקים מרוסקים ובליווי גלידה או עוגה.

למאכל גרסאות שונות ומלבד הגרסה הבסיסית, קיימות גרסאות על בסיס שוקולד, קרמל ותוספת פירות.

## קישורים חיצוניים

* 

## הערות שוליים

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:קינוחים
ויליאם שפרד

**ויליאם שפרד** (באנגלית: **William McMichael "Bill" Shepherd **; נולד ב-26 ביולי 1949) הוא חבר בצוות אריות הים ואסטרונאוט לשעבר בתוכנית מעבורות החלל של נאס"א. הוא היה מפקד משלחת מס' 1 בתחנת החלל הבין-לאומית.

## ביוגרפיה
ויליאם שפרד נולד באוק רידג' שבטנסי וגדל במדינת ניו יורק. בשנת 1967 הוא סיים לימודי בית ספר בפיניקס והמשיך לימודי הנדסת אווירונאוטיקה באקדמיה הימית של ארצות הברית אותה סיים בשנת 1971. בשנת 1972 הוא נכלל בצוות אריות ים וכיהן במספר תפקידים. בשנת 1978 הוא סיים לימודי תואר שני בהנדסת מכונות במכון הטכנולוגי של מסצ'וסטס.

## שירות בתחום החלל
בשנת 1984 שפרד נכלל בצוות אסטרונאוטים של נאס"א. בשנת 1986 ניסיון שהוא צבר בצי עזר בביצוע בפעילויות תת-ימיות בעקבות אסון מעבורת החלל צ'לנג'ר. בשנת 1988 הוא היה מומחה משימה בצוות של STS-27 (רוברט גיבסון היה מפקד צוות). הצוות פעל לפי תוכנית של משרד ההגנה האמריקאי. בשנת 1990 שפרד טס לחלל בפעם השנייה על סיפון STS-41 (ריצ'רד ריצ'רדס היה מפקד צוות). משימת מעבורת החלל דיסקברי הייתה להביא לחלל את הגשושית יוליסס של סוכנות החלל האירופית שנועדה לחקר השמש. בשנת 1992 הוא טס על סיפון מעבורת החלל קולומביה במשימה STS-52 (ג'ים ות'רבי היה מפקד צוות). במהלך המשימה שוחרר למסלול לוויין LAGEOS-2 שנבנה על ידי נאס"א תוך שיתוף פעולה עם סוכנות החלל האיטלקית.

במרץ 1993 שפרד הצטרף לצוות תוכנית תחנת החלל הבין-לאומית שהייתה מתוכננת להפעלה בשנת 1997. עקב בעיות תקציביות וטכניות שיגור התחנה נדחה במספר שנים.

### משלחת קבועה מס' 1 לתחנת החלל

ב-31 באוקטובר 2001 שפרד טס בחללית סויוז TM-31 לתחנת החלל הבין-לאומית. ביחד איתו הגיעו חברי צוות נוספים מרוסיה יורי גידזנקו וסרגיי קריקאליוב. שפרד היה מפקד המשלחת. שעתיים לאחר העגינה נפתחו מעברים וצוות נכנס לתחנת החלל. בשבועות הראשונות הם עסקו בהפעלת מערכות חיוניות של התחנה. ב-18 בנובמבר הגיע חללית מסע פרוגרס M1-4 עם אספקה וציוד. ב-2 בדצמבר 2000 הגיע מעבורת החלל אנדוור במסגרת משימה STS-97. היא הביאה פאנל סולארי נוסף להגברת ייצור חשמל בתחנת החלל. ב-9 בפברואר 2001 לתחנת החלל התחברה מעבורת החלל אטלנטיס במסגרת משימה STS-98. עם המעבורת הגיע מודול חדש של תחנת החלל - Destiny. החלו עבודות בחיבור המודול למערכות התחנה והכנות לשימושו במחקרים שונים בעתיד. ב-28 בפברואר הגיע חללית מסע פרוגרס M-44 עם אספקה וציוד. ב-10 במרץ 2001 לתחנת החלל התחברה מעבורת החלל דיסקברי במסגרת משימה STS-102. על סיפון המעבורת היה צוות קבוע מס' 2 של תחנת החלל שכלל יורי אוסצ'וב (רוסיה, מפקד הצוות), ג'יימס ווס וסוזן הלמס מארצות הברית. הצוותים החלו בהעברה מסודרת של תחנת החלל לצוות חדש. ב-18 במרץ מעבורת החלל עזבה את תחנת החלל ואיתה צוות קבוע מס' 1 שהיה בחלל כ-4.5 חודשים.

במהלך שהייה בתחנת החלל בוצעו מספר מחקרים בתחום גידול גבישים, בריאות, פיזיקה ועוד.

## לאחר נאס"א
בשנת 2002 שפרד עזב את נאס"א ופעל במסגרת פיקוד הלוחמה המיוחדת של צי ארצות הברית. בשנים 2008–2011 הוא היה יועץ חיצוני לצי.

## קישורים חיצוניים

* ביוגרפיה
* תיאור פעילות משלחת 1 בתחנת החלל הבין לאומית

קטגוריה:אמריקאים ילידי טנסי
קטגוריה:אסטרונאוטים אמריקאים
קטגוריה:אנשי צוות תחנת החלל הבין-לאומית
קטגוריה:לוחמי אריות הים
קטגוריה:בוגרי האקדמיה הימית של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1949
הווארד סנט-רוס

**הווארד פאוול סנט-רוס אולאנו** (באנגלית: **Howard Powell Sant-Roos Olano**; נולד ב-13 בפברואר 1991) הוא כדורסלן קובני המשחק בעמדת הסמול פורוורד במורסיה מליגת העל הספרדית בכדורסל.

## ראשית הקריירה
סנט-רוס החל לשחק כדורסל ברמת נוער וחובבים באיטליה. הוא החל את הקריירה המקצוענית שלו ב-2011, ב-SG בראונשווייג מהליגה הגרמנית השלישית, קבוצת המילואים של לובן בראונשווייג מהבונדסליגה.

## קריירה מקצועית
### נימבורק (2015–2017)
ב-29 ביוני 2015 חתם סנט-רוס לשנתיים בנימבורק הצ'כית. הוא עזר לקבוצה לזכות בגביע הצ'כי ב-2017 ובאליפויות ליגת העל הצ'כית ב-2016 ו-2017. ב-30 ביוני 2017 הצטרף סנט-רוס לסגל ליגת הקיץ של דנוור נאגטס מה-NBA.

### דרושפאקה (2017–2018)
ב-20 ביולי 2017 חתם סנט-רוס לשנה בדרושפאקה הטורקית. ב-52 משחקים (בליגת העל הטורקית וביורוקאפ) במהלך עונת 2017/18 הוא העמיד ממוצעים של 7.3 נקודות, 4.6 ריבאונדים ו-3.6 אסיסטים בליגה, ו-8.6 נקודות, 4.2 ריבאונדים ו-3.9 אסיסטים ביורוקאפ. סנט-רוס זכה בעונת 2017/2018 ביורוקאפ עם קבוצתו.

### א.א.ק. אתונה (2018–2020)
ב-3 באוגוסט 2018 חתם סנט-רוס בא.א.ק. אתונה מליגת העל היוונית לעונת 2018/19. עם א.א.ק. הוא זכה ב ב-2019 ונחשב לשומר ההיקף הטוב ביותר בקבוצה. הוא העמיד ממוצעים של 6.6 נקודות, 2.4 אסיסטים ו-1.2 חטיפות עם א.א.ק. בליגה היוונית. ב-14 ביולי 2019 האריך סנט-רוס את חוזהו במועדון עד 2021.

### צסק"א מוסקבה (2020)
ב-11 בינואר 2020 חתם סנט-רוס בקבוצת היורוליג הרוסית צסק"א מוסקבה עד עונת 2022/23, לאחר שזו רכשה אותו מא.א.ק. תמורת 500,000 אירו. ב-19 ביולי 2020 ביטלה צסק"א את חוזהו של סנט-רוס ושחררה אותו.

### פנאתינאיקוס (2020–2022)
ב-21 ביולי 2020 חתם סנט-רוס בפנאתינאיקוס היוונית לעונת 2020/21 עם אופציה לעונה נוספת.

ב-16 באוגוסט 2021 הוא האריך את חוזהו במועדון היווני עד 2023. בעונתו השנייה עם הירוקים הוא העמיד ב-32 משחקי ליגה ממוצעים של 7.2 נקודות, 3.8 ריבאונדים, 3.5 אסיסטים ו-1.5 חטיפות בכ-24 דקות למשחק. בנוסף, ב-31 משחקים בעונת 2021/2022 ביורוליג הוא העמיד ממוצעים של 7.2 נקודות, 3.1 ריבאונדים, 2 אסיסטים ו-1.2 חטיפות בכ-23 דקות למשחק.

ב-24 באוגוסט 2022 נפרד סנט-רוס מהמועדון היווני לאחר שתי עונות.

### ספרד (2022–הווה)
ב-27 באוגוסט 2022 חתם סנט-רוס בבאסקט סרגוסה מליגת ה-ACB הספרדית, וב-21 ביולי 2023 חתם במורסיה.

## קישורים חיצוניים

## הערות שוליים

קטגוריה:כדורסלנים קובנים
קטגוריה:כדורסלני צסק"א מוסקבה
קטגוריה:כדורסלני פנאתינאיקוס
קטגוריה:כדורסלני דרושפאקה
קטגוריה:כדורסלני נימבורק
קטגוריה:כדורסלני לובן בראונשווייג
קטגוריה:כדורסלני סרגוסה באסקט
קטגוריה:כדורסלני א.א.ק. אתונה
קטגוריה:כדורסלני מורסיה
קטגוריה:ילידי 1991
סופנגלה

**סופנגלה** (בטורקית: **Supangle**) הוא קינוח שוקולד מסורתי ומתוק הנפוץ בטורקיה.

הקינוח מורכב משכבה תחתונה העשויה מעוגיות, ביסקוויטים או חתיכות עוגה ומעליה מוסיפים פודינג שוקולד העשוי מחלב, אבקת קקאו, סוכר, וניל ועמילן תירס.

נהוג להגיש את הקינוח כשהוא קר ובליווי שוקולד צ'יפס, קוקוס או פיסטוקים מרוסקים.

למאכל גרסאות שונות ומלבד הגרסה הבסיסית, קיימות גרסאות כתוספת למלבי, או קדאיף.

השם של הקינוח נגזר מהמילה האיטלקית זופה אינגלזה (Zuppa Inglese) שפירושה מרק אנגלי.

## קישורים חיצוניים

* מתכון להכנת סופנגלה, באתר Tasteatlas

## הערות שוליים

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:המטבח האזרבייג'ני: קינוחים
טולומבה

**טולומבה** (בטורקית: **Tulumba**; ביוונית: **τουλούμπα**; באזרית: **Ballıbadı**) הוא קינוח העשוי מרצועות של בלילה מתוקה המטוגנת בשמן עמוק ונפוץ בטורקיה, יוון והמזרח התיכון.

הקינוח מורכב מבצק רבוך המטוגן בשמן עמוק וספוג בסירופ מתוק העשוי מסוכר, מי ורדים, גרידת לימון או דבש.

קינוח הטולומבה דומה במרקמו לזלאביה וצ'ורוס ובמטבח האזרבייג'ני נקרא הקינוח באמיה (Bamiyə).

נהוג להגיש את הקינוח בתקופת הרמדאן, כאוכל רחוב, אך בעיקר בחתונות, פסטיבלים ובאירועים דתיים כשהוא חם ובליווי תה או קפה טורקי.

## ראו גם
* זלאביה
* צ'ורוס

## קישורים חיצוניים

* מתכון לסופגניות טורקיות - טולומבה, באתר בא-במייל
* טולומבה – סופגניות טורקיות קטנטנות, באתר מגזין שופרסל

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:המטבח האלבני
קטגוריה:קינוחים
תמר צייטלין

**תמר צייטלין** (נולדה בדצמבר 1985) היא אמנית ומרצה ישראלית העוסקת בציור, ציור דיגיטלי, איור ואמנות במתכת. בעלת הגלריה Zeitlin's Gallery בצור הדסה.

## ביוגרפיה
צייטלין נולדה בירושלים לאליעזר שלמה ולדרורה זוננשיין, גדלה בירושלים ולמדה בבית החינוך האנטי-ציוני "בנות רחל".

היא נישאה בגיל 17 בשידוך, והשתייכה לקהילת נטורי קרתא ברמת בית שמש. צייטלין הייתה ציירת הפשקווילים וחוברות ההסתה של נטורי קרתא וחסידות סאטמר כנגד מדינת ישראל וערכיה.

בשנת 2018 יצאה בשאלה עם בעלה וששת ילדיה.

במאי 2025 היא השתתפה בתוכנית הראשונה של "אתה חייב לקרוא את זה!".

## ספרים שאיירה
* אורו של עולם – הרב שלמה זלמן אוירבך
* הרבי מלובביץ – הרב מנחם מנדל שניאורסון
* הצדיק מיבנאל – אליעזר שלמה שיק
* מרן ראש הישיבה – הרב אהרן יהודה לייב שטיינמן
* מרן שר התורה – הרב חיים קניבסקי
* מרן הרב שך – רבי אלעזר מנחם מן שך

## תערוכות
* יולי 2018 – תערוכה קבוצתית – רציף 70 בגן העיר גלריית space תל אביב.
* אוגוסט 2018 – תערוכה קבוצתית – חופים בגן העיר גלריית space תל אביב.
* אוגוסט 2018 – תערוכה קבוצתית – נמל תל אביב.
* אוקטובר 2019 – תערוכת יחיד “אישה כשרה” – בית ציוני אמריקה תל אביב.

## הרצאות
* 
* מנטורי קרתא ליהדות ישראלית

## קישורים חיצוניים

* 
* 
* 
* "The Jerusalem Post – "Neturei Karta: Living in and leaving it
* 
* 
* 

## הערות שוליים

קטגוריה:ציירות ישראליות
קטגוריה:אמניות ישראליות
קטגוריה:יציאה בשאלה
קטגוריה:צור הדסה: אישים
קטגוריה:ירושלים: אישים
קטגוריה:יוצאים בשאלה
קטגוריה:יוצאות בשאלה
קטגוריה:ישראליות שנולדו ב-1985
קטגוריה:ישראלים שנולדו ב-1985
לב שקט

**לב שקט** (באנגלית: **Blackbird**) הוא סרט דרמה אמריקאי משנת 2019 בבימויו של רוג'ר מיצ'ל, עם סוזן סרנדון, קייט וינסלט ומיה וסיקובסקה בתפקידים הראשיים.

התסריט נכתב על ידי כריסטיאן תורפ וזאת גרסה מחודשת לסרט הדני "לב שקט"  (2014) שגם את התסריט שלו כתב תורפ.

זו דרמה משפחתית שהנושא העיקרי שלה הוא המתת חסד. שלושה דורות של משפחה אחת מתכנסים כדי לדון בהחלטת האם להמתת חסד בגלל מחלה סופנית שאמורה לקצר את חייה בסבל.

## תקציר העלילה
לילי (סוזן סרנדון) גרה עם בעלה הרופא פול (סם ניל) בוילה מקסימה. היא סובלת ממחלת ALS מתקדמת, מתקשה בהליכה וביצוע תפקידים שונים ויודעת שמצבה הולך ומחמיר במהירות. ביחד עם פול היא מתכננת המתת חסד באמצעות בליעת כדורי שינה אותם יספק לה פול.

הם מחליטים לשתף את שתי בנותיהם בהחלטה הדרמטית. הבת הגדולה ג'ניפר (קייט וינסלט) הנשואה למייקל (ראיין וילסון) ולהם בן מתבגר, ג'ונתן (אנסון בון).

הבת הצעירה היא אנה (מיה וסיקובסקה) סובלת ממצבי רוח לא יציבים עם ניסיון התאבדות בעבר, עדיין לא החליטה מה תעשה בחייה ובינתיים גרה עם בת זוג, כריס (בקס טיילור-קלאוס).

כולם מוזמנים לבית המשפחה יחד עם ידידת המשפחה הוותיקה, ליז (לינדזי דאנקן).

לילי מגלה לכולם את תוכניתה. שתי הבנות השונות באופיין רבות כל הזמן אך מסכימות להתנגד להחלטה של אימן. ג'ניפר מגלה שהיה רומן אהבה ארוך בין ליז לפול והן מגלות זאת ללילי בתקווה שזה ישפיע עליה לשנות את החלטתה אך לילי מגלה להן שהיא יודעת על הרומן הזה מזמן וזה לא משפיע עליה.

הבנות מסכימות לבסוף בתנאי שישכבו עם לילי במיטה ביחד. פול נותן ללילי לשתות את כוס התרעלה והיא נרדמת לעולמים בשלווה בחברת בנותיה.

## צוות השחקנים

## קישורים חיצוניים

*קדימון ללב שקט, באתר יוטיוב

#### ביקורות
* 

קטגוריה:סרטי 2019
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים על משפחות
קטגוריה:סרטים על אחיות
קטגוריה:התאבדות בקולנוע
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטים על התאבדות
ספירת היל

ממוזער|שמאל|220px|תרשים קווי מתאר של הפוטנציאל האפקטיבי של מערכת דו-גוף עקב כוח הכבידה ואינרציה בנקודת זמן אחת.
**ספירת היל** (באנגלית: **Hill sphere**) של גרם שמיים הוא האזור שבו הוא שולט במשיכה של לוויינים טבעיים. כדי להישמר על ידי כוכב לכת, לירח חייב להיות מסלול שנמצא בתוך ספירת היל של כוכב הלכת. לירח הזה, בתורו, תהיה ספירת היל משלו. כל גוף במרחק זה נוטה להפוך ללווין של הירח, ולא של כוכב הלכת עצמו. ראייה פשוטה אחת של היקף מערכת השמש היא ספירת היל של השמש ביחס לכוכבים מקומיים ולגרעין הגלקטי.

במונחים מדויקים יותר, ספירת היל מתקרבת לתחום ההשפעה הכבידתי של גוף קטן יותר מול הפרעות מגוף מסיבי יותר. היא הוגדרה על ידי האסטרונום האמריקאי ג'ורג' ויליאם היל , בהתבסס על עבודתו של האסטרונום הצרפתי אדוארד רוש . ספירת היל מכונה גם לעיתים **ספירת רוש**.

בתמונה משמאל, ספירת היל של כדור הארץ המשתרעת בין נקודות לגראנז' L1 ו-L2, השוכנות לאורך קו המרכזים של שני הגופים. אזור ההשפעה של הגוף הקטן הוא הקצר ביותר בכיוון זה, ולכן הוא פועל כגורם מגביל לגודל ספירת היל. מעבר למרחק הזה, עצם שלישי במסלול סביב העצם הקטן יבלה לפחות חלק ממסלולו מחוץ לספירת היל, ויהיה מוטרד בהדרגה מכוחות הגאות והשפל של הגוף המרכזי (למשל השמש), ובסופו של דבר יקיף את כדור הארץ.

עבור כל אנרגיה נתונה של הגוף השלישי (שנחשב בעל מסה זניחה) יש משטח בעל מהירות אפס במרחב שאי אפשר לעבור אותו. זהו קו מתאר של אינטגרל יעקובי . כאשר האנרגיה נמוכה, משטח מהירות האפס מקיף את הגוף השני (הקטן מבין השניים) לחלוטין, מה שאומר שהגוף השלישי לא יכול לברוח. באנרגיה גבוהה יותר, יהיו פערים או צווארי בקבוק אחד או יותר שבאמצעותם האובייקט השלישי עשוי להימלט מהעצם השני ולעבור למסלול סביב העצם הראשון. אם האנרגיה נמצאת ממש בגבול בין שני המקרים הללו, אזי העצם השלישי לא יכול לברוח, אבל משטח מהירות האפס המגביל אותו נוגע במשטח מהירות אפס גדול יותר סביב העצם הראשון באחת מנקודות לגראנז' הסמוכות (ויוצר חרוט-נקודה כמו שם). בצד הנגדי של כוכב הלכת הוא מתקרב לנקודת לגראנז' השנייה. משטח מגביל זה של מהירות אפס סביב העצם השני הוא בעצם "ספירת היל" שלו.

## הערות שוליים

## קישורים חיצוניים

* Can an Astronaut Orbit the Space Shuttle?
* The moon that went up a hill, but came down a planet Archived 2008-09-30 at the Wayback Machine


קטגוריה:כבידה
קטגוריה:מדעי החלל
שיר הטלפון

"**שיר הטלפון**", הוא הגרסה העברית לשיר "**The Telephone no Ring**", או "**The Telephone Song**" שנכתב, הולחן ובוצע על ידי הזמר האיטלקי-אמריקאי ניקולה פאונה .

בשיר, גבר בעל מבטא איטלקי כבד מספר באנגלית על ניסיונותיו הכושלים לטלפן לחברתו קתרין, מטלפון הפועל על מטבעות. הוא מנסה ללא הצלחה לקבל את עזרתה של המרכזנית, אך היא נשארת אדישה לפניותיו. השיר, שהוקלט כסינגל בשנת 1949 בחברת התקליטים אתנה, שהוקמה על ידי ניקולה פאונה, מכר באמריקה חמישה מיליון עותקים.
ממוזער|טלפון הפועל על מטבעות באמצעות מרכזייה

## גרסה עברית
בשנת 1966, השיר תורגם לעברית על ידי ירון לונדון על פי בקשתו של האמרגן אברהם דשא (פשנל) עבור התוכנית השנייה של הגשש החיוור, "תוכנית ד". הבחור האיטלקי בשיר של פאונה הפך בתרגומו של ירון לונדון לבחור מרוקאי. גם הוא מנסה ללא הצלחה לטלפן מטלפון ציבורי לחברתו ז'קלין במספרה סימון. בגלל טעות בחיוג הוא מגיע למרפאתו של דוקטור אייזן ולאחר מכן להודעה מוקלטת המודיעה לו "המספר שחייגת הוחלף במספר חדש". ההודעה החוזרת מוציאה אותו מדעתו וגורמת לו לפלוט את הקללה "ימח שם הטלפון שלך" בערבית משובשת. לצורך ההופעה, הגששים והבמאי ניסים אלוני, הוסיפו ביטויים רבים בצרפתית ואף תרגום לאנגלית, צרפתית ואיטלקית של ההודעה המוקלטת של חברת הטלפון.

השיר בביצוע הגששים זכה במקום הראשון במצעד הפזמונים של שנת 1966.

הגרסה המקורית של ירון לונדון בוצעה בשנת 1966 על ידי פפה (אריה פלדמן) וצמד השלושה (עמיר אברהמי (אברהמי), ישראל אבני והגיטרה), כולם חברים לשעבר בלהקת פיקוד צפון.

בשנת 1969, בוצעה הגרסה של ירון לונדון בתרגום לאנגלית על ידי חיים טופול והגששים.

## פרודיות בעברית
בשנת 1967 יצאה פרודיה לשיר הטלפון בשם "הלו נאצר כאן חוסיין", מילים ד' מנהיים, ביצוע פפה. פפה ומנהיים היו באותה עת חיילים בשירות מילואים. הרקע לכתיבת הפרודיה היה פרסום כתבה בעיתון מעריב מ-23 ביוני 1967 בה תוארה שיחה בדיונית בין המלך חוסיין לגמאל עבד אל נאצר שנקלטה על ידי שירות המודיעין הישראלי. שיחה כזאת אכן התקיימה (שיחת נאצר-חוסיין), הוקלטה ואף הושמעה בגלי צה”ל והיוותה הישג מורלי משמעותי. מטרת השיחה הייתה תיאום פרסום הודעה משותפת מצרית-ירדנית-סורית בה נאמר:"כי מטוסים אמריקניים ובריטיים משתמשים בנושאות המטוסים שלהם נגדנו". בשיחה הוליך הנשיא המצרי שולל את המלך הירדני, בעודו טוען כי חיל האוויר המצרי הולם בשדות התעופה הישראליים כבר שעות רבות – זאת, על אף שידע כי חיל האוויר המצרי חוסל כמעט לחלוטין על ידי חיל האוויר הישראלי יום קודם לכן.

בפרודיה, נאצר מתקשר למלך חוסיין בארמונו ברבת עמון מטלפון ציבורי דרך מרכזייה. הוא מספר שצה"ל כבר הובס ומבקש דיווח מצב מחוסיין. בהמשך נשמעת התייחסות למקומות שונים בגדה ובעזה. דוקטור אייזן, מגרסתו של ירון לונדון, מוחלף בדוקטור צה"ל שמקבל ליד הכותל "מבוקר עד ערב". ההודעה על החלפת מספר הטלפון מוחלפת בהודעת צה"ל "המספר שחייגת נתפס בידי צה"ל. נא המתן למלחמה הבאה".

השיר זכה להצלחה רבה, אך נאסר להשמעה בקול ישראל בגלל הלשון הלא מכבדת בה נאצר פנה למלך חוסיין.

בשנת 1998 יצאה גרסה פרודית לשיר במסגרת קמפיין פרסומי לחברת בזק, כשאת ז'קלין מגלמת שרונה אלימלך. לפרסומת יצאה גרסה פרודית באותה שנה ב"זהו זה" שבה יאסר ערפאת (בגילומו של דב גליקמן) מנסה את מזלו דרך הטלפון.

## הערות שוליים

קטגוריה:שירי 1966
קטגוריה:סינגלים מ-1966
קטגוריה:שירי הגשש החיוור
קטגוריה:שירים בעברית
קטגוריה:שירים שתורגמו מאנגלית לעברית
קטגוריה:שירים שנכתבו על ידי ירון לונדון
קטגוריה:שירים על שיחות טלפון
קטגוריה:שירים סאטיריים
קטגוריה:סינגלים שהגיעו למקום הראשון בישראל
מגדל KK100

שמאל|ממוזער|261x261 פיקסלים| KK100 בהשוואה לבניינים הגבוהים ביותר באסיה.
**מגדל KK100**, הידוע בעבר בשם **Kingkey 100** ו-**Kingkey Finance Tower**, הוא גורד שחקים סופר גבוה בשנג'ן, בגואנגדונג שבסין.

## מקום
המגדל ממוקם ברובע הפיננסי של שנזן. והוא שייך למחוז לווחו של שנזן וממוקם מזרחית לפארק ליז'י, כקילומטר אחד צפונית לגבול בין סין היבשתית להונג קונג.

הבניין מתנשא לגובה 442 מטרים ומכיל 98 קומות עבור שטחי משרדים ומלון. מתוך אותן 98 קומות, 74 משמשות למשרדים, ו-26 קומות כמלון עסקים בעל שישה כוכבים ובארבע הקומות העליונות של גורד השחקים יש גינה ומספר מסעדות. בצמוד ל-KK100 נמצא קניון KK, שפתח את שעריו ב-26 בנובמבר 2010, ומכיל חנויות מותגי יוקרה, מסעדות וסופרמרקט. קניון KK מארח גם את קולנוע ה-IMAX הראשון של שנזן.

## ראו גם
* גורדי השחקים הגבוהים בעולם

## קישורים חיצוניים

* KK100, באתר המועצה לבניינים גבוהים וסביבת מחיה עירונית (CTBUH)
 
## הערות שוליים

קטגוריה:שנג'ן: גורדי שחקים
קטגוריה:הרפובליקה העממית של סין: בתי מלון
קטגוריה:מלונות גורדי שחקים
Heartbreak Weather

***Heartbreak Weather*** הוא אלבום האולפן השני של הזמר האירי נייל הורן. הוא יצא לאור ב-13 במרץ 2020 תחת הוצאת קפיטול רקורדס. הוא הוציא ארבעה סינגלים: "Nice to Meet Ya", "Put a Little Love on Me", "No Judgement" ו-"Black and White".

במצעד הבילבורד 200 האלבום הגיע למקום הרביעי, והיה לאלבומו השני של הורן שנכנס לעשירייה הפותחת. האלבום גם הגיע למקום הראשון במצעד האלבומים האירי והבריטי, והיה לאלבומו הראשון של הורן שהגיע לראש מצעד האלבומים הבריטי.

## רשימת רצועות

## מיקומי שיא

### מצעדי סוף שנה

## תארים

## קישורים חיצוניים

## הערות שוליים

קטגוריה:אלבומים שהגיעו למקום הראשון במצעד האלבומים האירי
קטגוריה:אלבומי זהב בממלכה המאוחדת
קטגוריה:אלבומי חברת קפיטול רקורדס
Loca (שיר של דנה אינטרנשיונל)

"**Loca**" (בעברית: "**מְטוֹרָף**") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-30 במאי 2013, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום. מילות השיר נכתבו על ידי אינטרנשיונל באנגלית, ספרדית וג'יבריש, בעוד DISIAC היו אחראים על ההפקה המוזיקלית שלו.

השיר הגיע למקום הראשון במצעד הסינגלים הישראלי ודורג במצעדים נוספים ברחבי העולם.

במרוצת השנים, זכה השיר להצלחה רבה בישראל ומחוצה לה ובשנת 2022 דורג במקום החמישי ברשימת "20 שירי הגאווה הטובים ביותר – בכל הזמנים".

## רקע וכתיבה
"Loca" והווידאו קליפ הנלווה שלו נוצרו לרגל השתתפותה של אינטרנשיונל במסיבת גאווה של שמעון שירזי שאירעה ב-7 ביוני 2013 באומן 17 בתל אביב. השיר נכתב בשפה הספרדית (כמו גם שמו, "Loca" שפירושו "מטורף") ומכיל ברובו קטעים בג'יבריש ובאנגלית. הקטעים בשפה האנגלית לקוחים מתוך השיר "Power".

בריאיון ל-*[[ynet]]* הצהירה אינטרנשיונל: "להופיע אצל שירזי זה תמיד כמו לחזור הביתה. אחרי כל ההופעות בארץ ובעולם, הקליפים, הטלוויזיות, אין כמו התחושה החמימה הזו שאני חוזרת למשפחה שלי... זה המקום היחיד שבו אני עומדת על הבמה ומרשה לעצמי לדבר בין השירים כמו שבאמת בא לי, כאילו אני בסלון עם 2,000 חברים".

"Loca" הופץ כסינגל לקראת סוף מאי ותחילת יוני 2013 על גבי תקליטור. הוא פורסם בסמוך למצעד הגאווה בתל אביב והיה לשיר הגאווה של אותה השנה.

## וידאו קליפ
את הווידאו קליפ הרשמי של "Loca" ביים רועי רז והפיקו ליין ה-FFF של שירזי וסמירנוף, והוא צולם בתחנת הכוח אשכול. הוחלט לצלם אותו בשחור-לבן. באותה העת, נחשב לאחד הקליפים המושקעים ביותר של אינטרנשיונל. במאקו הצהירו: "הקליפ מנסה להתחקות אחרי הסגנון של ליידי גאגא בקליפים כמו 'Alejandro', כולל מסכות, גברים עירומים וסוס". בוואלה! נכתב: "כשזה מגיע לרמת קליפים – דנה אינטרנשיונל מתעלה על כולם – בכל פעם מחדש. כן, זה לא ממש משנה לכמה זמן תעלם הדיווה מהרדאר, החזרה שלה לתודעה תמיד תהיה מעניינת ורוב הפעמים תעורר פרובוקציה ובאזז... היא החליטה לצלם קליפ לשיר החדש שלה 'LOCA', או במילים פשוטות - משוגעת. וכמו תמיד, אצל דנה כמו אצל דנה – הכל בגדול... שם, בין הטורבינות, החליפה דנה מספר לוקים, פאות ושמלות – וצילמה את אחד הקליפים היותר מושקעים ומרהיבים שנראו בתעשיית המוזיקה הישראלית".

את הקליפ החליטה אינטרנשיונל לצלם מתחת לעיני הציבור והתקשורת ובהמשך הצהירה בנענע10: "גם אחרי כל השנים האלה, וצילום הקליפים, עדיין בבוקר הצילומים אני קמה עם כאבי בטן מחששות... תמיד יש בי פחד שהדברים לא יצליחו כמו שאני מקווה, ולכן אני מעדיפה לבוא עם התוצרת, ולוותר על יחסי הציבור שקשורים לברברת של העשייה עצמה".

אינטרנשיונל סיפרה על הקליפ ל-*[[ynet]]*: "קליפ מבחינתי הוא כלי ביטוי אמנותי מהאהובים עלי. זה מדיום שנותן לי אפשרות להביע את עצמי באופן ששום במה אחרת לא נותנת. בארץ זה לא פשוט. חבל מאוד שככה נראית תעשיית הקליפים אצלנו... על הקליפ הזה אחראים שירזי והבמאי המוכשר בטירוף רועי רז. הם יצרו עולם אפוקליפטי ודקדנטי, אם כי מסביר פנים במידה, גם למציצנים שסתם בא להם לבקר שם לשלוש דקות".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי דנה אינטרנשיונל
קטגוריה:שירים שהופקו על ידי אלון אוחנה
קטגוריה:שירים שהופקו על ידי גיל מרום
קטגוריה:וידאו קליפים בשחור-לבן
קטגוריה:שירי להט"ב
קטגוריה:סינגלים בהוצאת NMC יונייטד אנטרטיינמנט
מרכז האנקינג

**מגדל מרכז האנקינג** הוא גורד שחקים סופר גבוה בעיר שנג'ן, שבמחוז גואנגדונג, שבסין. גובהו 358.9 מטרים ומכיל 65 קומות. הבנייה החלה בשנת 2013 והסתיימה בשנת 2018.

המגדל הוא המגדל ה-9 בגובהו בשנג'ן.

## ראו גם

* גורדי השחקים הגבוהים בעולם

## קישורים חיצוניים

* מרכז האנקינג באתר האדריכלים מורפוזיס 
* מרכז האנקינג באתר SkyscraperPage
* מרכז האנקינג באתר Structurae
* מרכז האנקינג באתר המגזין deezen
* מרכז האנקינג באתר Architizer

## הערות שוליים

קטגוריה:שנג'ן: גורדי שחקים
פוקימון מקורות

**פוקימון מקורות** (באנגלית: **Pokémon Origins**, ביפנית: **ポケットモンスタ**) היא מיני סדרת אנימה המבוססת על משחקי "פוקימון" ועלילתה עוקבת אחרי עלילות המשחקים "פוקימון אדום וכחול". הנפשת הסדרה נוצרה על ידי החברות ,  ו-OLM. הסרט מחולק לארבעה פרקים, כאשר על כל פרק מופקד במאי אחר. הסדרה עלתה לשידור ב-TV Tokyo ב-2 באוקטובר 2013, כעשרה ימים לפני מועד שחרור המשחקים "פוקימון X ו-Y". הסדרה החלה להיות משודרת בשירות "פוקימון TV" ב-15 בנובמבר 2013 בחודש דצמבר 2016, הפרק הראשון הוצג באופן חינמי בערוץ היוטיוב הרשמי של פוקימון, אולם הוא הוסר משם בשנת 2017.

## עלילה
עלילת הסדרה עוסקת בילד בשם "רד" ("אדום" באנגלית) מהעיירה פאלט שבמחוז קאנטו. רד ושכנו בלו ("כחול" באנגלית) מקבלים מפרופסור אוק, סביו של בלו את הפוקימון הראשון שלהם וכן את הפוקידע, מכשיר אלקטרוני שיכול לאסוף ולתעד מידע על פוקימונים שרד ובלו פוגשים במסעם. מכאן, רד יוצא למסע במטרה לנצח שמונה מנהיגי מכון פוקימונים ולהפוך לאלוף ליגת הפוקימונים. בדרך עליו להתמודד מול צוות רוקט המרושע ששואף להשתלט על העולם.

להבדיל מעלילת המשחקים, הסדרה מציגה את התפתחויות המגה (שהופיעו לראשונה במשחקים "X ו-Y").

## רשימת פרקים

## הבדלים בין הסדרה למשחקים
* בניגוד למשחקים, דמותו של רד מדברת.
* הסדרה מציגה את התפתחויות המגה, מכניקה שהוצגה לראשונה במשחקים "פוקימון X ו-Y" ולא בדור הראשון.
* בסדרה לא מוסבר מה קרה לרד לאחר שנעשה אלוף ליגת הפוקימונים. במשחקים, רד החליט להתבודד ולהתאמן בהר סילבר במטרה להתחזק.
* במשחקים, רד מסייע לדמות בשם ביל, האחד שהמציא את המערכת הממוחשבת לשמירת פוקימונים. אולם בסדרה זו הוא כלל אינו מופיע.
* במשחקים, בלו מעולם לא נלחם נגד מיוטו, אך בסדרה כן.
* בסדרה, רד מסרב לקבל את תג המכון מג'ובאני, מכיוון שהוא אינו רוצה לקבל תג ממנהיג צוות רוקט. במשחקים, רד מקבל את תג המכון ללא התנגדות.

## קישורים חיצוניים
* 

* 

## הערות שוליים

קטגוריה:פוקימון
קטגוריה:אנימה
קטגוריה:סדרות אנימה
קטגוריה:סדרות אנימה משנות ה-2010
קטגוריה:סדרות טלוויזיה יפניות שעלו לשידור בשנת 2013
All My Life

"**All My Life**" הוא שיר של הראפר האמריקאי ליל דורק בהשתתפות הראפר האמריקאי ג'יי קול. הוא יצא לאור באמצעות אונלי דה פמילי, אלאמו רקורדס וסוני מיוזיק כסינגל המוביל מתוך אלבום האולפן השמיני של דורק, *[[Almost Healed]]*, ב-12 במאי 2023. דורק וקול כתבו אותו יחד עם המפיק ד"ר לוק, לצד רוקו דיד איט אגיין!, ריאן אורגן, לאנץ'-מאני לואיס ות'רון תומאס.

## רקע
ב-20 באפריל 2023, בראיון עם XXL, דורק דיבר על השיר ועל שיתוף הפעולה עם קול: "זה רק [שיר] ראפ שמראה לך מה עברתי. מה שעשיתי לאחרונה. כשאני מנסה לשנות את מה שאני. ד"ר לוק הפיק אותו. רק ניסינו להבין מי האדם הנכון שישתתף בו. כי זה אחד מהשירים האלה שאם זה לא האדם הנכון בבית השני... אני מרגיש שקול יכול להביא אליו את האנרגיה שאני מחפש".

## וידאו קליפ
הווידאו קליפ הרשמי ל-"All My Life", בבימויו של סטיב קאנון, פורסם לצד השיר ב-12 במאי 2023. בקליפ נראים דורק וקול עם מקהלת ילדים שרים את פזמון השיר. שני האמנים עומדים במרפסת ורוקדים בחצר, ומשחקים בתופסת עם חלק מהילדים.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי ליל דורק
קטגוריה:שירי ג'יי קול
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ראיין אוגרן
קטגוריה:שירים שהופקו על ידי ד"ר לוק
קטגוריה:שירי פלטינה כפולה בקנדה
קטגוריה:סינגלים בהוצאת סוני מיוזיק
הפרלמנט של דרום אוסטיה

[300px|ממוזער|שמאל|בית הפרלמנט ב[עיר בירה|עיר הבירה צחינוואלי]]
**הפרלמנט של דרום אוסטיה** הוא בית המחוקקים של המדינה המוכרת חלקית דרום אוסטיה.

## הפרלמנט
הפרלמנט הוא חד-ביתי ובו 34 מושבים.

במשך שנים (2004 עד 2014) הייתה שימשה השיטה של בחירות ארציות יחסיות לאיוש הפרלמנט. בבחירות של 2019 הונהגה שיטה מעורבת, שלפיה נבחרים מחצית המושבים בשיטה היחסית, ואילו המחצית השנייה מאוישת באמצעות בחירות ב-17 מחוזות בחירה, כשהמתמודד הזוכה במספר הקולות הרב ביותר בין כלל המתמודדים בהם הוא הזוכה.

בעקבות הבחירות ב-2019 מיוצגות בפרלמנט חמש מפלגות, וששה מהמושבים מאוישים על ידי פוליטיקאים עצמאים שנבחרו במחוזות הבחירה.

הפרלמנט מתכנס בעיר צחינוואלי. בית הפרלמנט, שנחנך ב-1937, ניזוק בצורה קשה במהלך מלחמת גאורגיה–רוסיה ב-2008.

## קישורים חיצוניים

* 
* כתבה אודות בחירות 2019 בדרום אוסטיה 

דרום אוסטיה
קטגוריה:דרום אוסטיה
Where She Goes

"**Where She Goes**" הוא שיר של הראפר הפוארטו ריקני באד באני. הוא יצא לאור ב-18 במאי 2023, באמצעות רימאס, כסינגל המוביל מתוך אלבום האולפן החמישי שלו, *[[Nadie Sabe Lo Que Va a Pasar Mañana]]*.

## רקע והוצאה
חודש לאחר צאתו של "Un x100too" עם הלהקה האמריקאית גרופו פרונטרה, ב-17 במאי 2023, באד באני הכריז על צאתו של הסינגל "Where She Goes". השיר יצא לאור יום לאחר מכן. כפי ששם השיר מרמז, חלק ממילותיו באנגלית, אך רובו בספרדית.

## וידאו קליפ
הווידאו קליפ פורסם ב-18 במאי 2023. בתחילת הקליפ באד באני נמצא בראש הר. מאוחר יותר, הוא משתמש במכונית כדי לנסוע דרך מדבר גדול, בעוד בחלק אחר של הקליפ הוא מופיע ליד מדורה רוקד ושר. הקליפ כולל הופעות קמע של ליל עוזי ורט, דומיניק פייק, רונאלדיניו ופרנק אושן.

## ביקורות
השיר הגיע למקום הראשון ברשימת "23 השירים הלטיניים הטובים ביותר של שנת 2023 עד כה" של בילבורד.

### רשימות ודירוגים

## מיקומי שיא

## נתוני מכירות

## הערות שוליים

קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי באד באני
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הבילבורד גלובל 200
ניו זילנד ליסנר

**ניו זילנד ליסנר** (באנגלית: **New Zealand Listener**) הוא שבועון אקטואליה ניו זילנדי המסקר את החיים הפוליטיים, התרבותיים והספרותיים של ניו זילנד.

## היסטוריה
ניו זילנד ליסנר יצא לראשונה ביוני 1939, כמדריך שידור שבועי למאזיני רדיו. גיליון הבכורה הופץ בחינם לכ-380,000 בתים. העורך הראשון של המגזין היה אוליבר דאף . ביוני 1949, מ. ה. הולקורף  מונה להיות עורך המגזין במקום אוליבר דאף. המגזין הופרט ב-1990 לבאואר מדיה גרופ .

העיתונאית פמלה סטירלינג  הייתה עורכת העיתון ב-2004–2021. בשנת 2018, תפוצת המגזין הגיע ל-45,262.

המגזין פרסם ב-2004–2009 רשימה שנתית של 50 האנשים החזקים ביותר בניו זילנד. כמו כן, המגזין פרסם מצעד מוזיקה ומספר מצעדי ספרים (מצעד 100 הספרים, מצעד 50 ספרי הילדים ומצעד ספרי הבישול).

בין הסופרים הבולטים שעבודתם פורסמה במגזין נמצאים הסופרים ג'יימס קיי. בקסטר , ג'נט פריים ומוריס שדבלוט .

ב-2 באפריל 2020 בשל מגפת הקורונה הודיעה באואר מדיה גרופ על סגירת המגזין. לפני הסגירה, המגזין הוכרז כ-"מגזין האקטואליה הנמכר ביותר בניו זילנד עם תפוצה לנפש גבוהה יותר מטיים, הניו יורקר והספקטייטור".

ב-17 ביוני 2020, חברת ההשקעות האוסטרלית, מרקורי קפיטל  רכשה את הזכויות על המגזין מבאוא מדיה גרופ. ב-17 ביולי 2020, הודיעה מרקורי קפיטל כי תמשיך לפרסם את המגזין (מאז 10 באוקטובר 2020).

## עורכי המגזין
* אוליבר דאף  (1939–1949)
* מ. ה. הולקורף  (1949–1967; 1972–1973)
* אלכסנדר מקלאוד (1967–1972)
* איאן קרוס  (1973–1977) 
* טוני ריד (1977–1980)
* פיטר סטיוארט (1980–1983; 1987–1989)
* דייוויד ביטסון  (1984–1989)
* ג'ף בייליס (1989–1993 כעורך ראשי ומנכ"ל)
* טרי סנואו (1991–1995)
* ג'ני וילר (1995–1997)
* פול ליטל (1997–1998)
* פינלי מקדונלד  (1998–2003)
* פמלה סטירלינג  (2004–2021)
* קארין שרר (2021–2023)
* קירסטי קמרון (2023–הווה)

## קישורים חיצוניים
* 

## הערות שוליים

קטגוריה:ניו זילנד: כתבי עת
קטגוריה:כתבי עת באנגלית
קטגוריה:שבועונים
Attention (בינה מלאכותית)

ממוזער|הנפשה של תהליך העברת המידע בתוך הattention**Attention** (בעברית: קשב) היא טכניקה המשמשת לשיפור ביצועים באימון של רשתות נוירונים, שנועדה לחקות קשב קוגניטיבי באמצעות חיזוק המידע הרלוונטי ביותר מתוך כלל המידע, והחלשת המידע הפחות רלוונטי. המטרה היא לאפשר לרשת הנוירונים להתרכז במידע החשוב גם אם הוא מהווה רק חלק קטן מהמידע.

טכניקות דמויות attention הופיעו עוד בשנות התשעים בתור multiplicative modules אך הגרסה המודרנית הופיעה בשנת 2017 במאמר "Attention Is All You Need". מאז פרסום המאמר, השימוש בטכניקה התפשט, והיום היא מהווה טכניקה מרכזית באימון של רשתות נוירונים.

## אופן פעולה
השימוש ב-attention יכול לעזור ליצור הקשר, למשל במשפט "מיכאל הכי מהיר בגן, ראו כמה מהר הוא רץ" ה-attention יכול להבין שהמילה "הוא" היא מאזכר למיכאל שהוזכר בתחילת המשפט. Attention יכול גם לשמש לקישור של תמונות לטקסט, כמו במודלים גנרטיביים מסוג מודל דיפוזיה, כך שאפשר להגיד למודל לייצר תמונה של קוף בחליפת חלל לדוגמה.ממוזער|'''Self-Attention''' (קשב עצמי) X- מטריצה בגודל 4x300 המייצגת קידוד של המשפט כולו <math>Q_W</math> - משקולות של הquery, <math>K_W</math>- משקולות של הkey ,<math>V_W</math> - משקולות של הvalue|alt=Attention-qkv.png|648x648px|מרכז

השמות query, key ו - value נועדו לדמות את המונחים מ - sql. אפשר להאיץ את מהירות החישוב מאוד על ידי הרצת כמה ראשי attention במקביל.

## קישורים חיצוניים
* דוגמת קוד של attention, באתר (machine learning mastery)
* הסבר על attention בעברית, באתר (ai blog)

## הערות שוליים

קטגוריה:אלגוריתמים
2023 06
קטגוריה:למידה עמוקה
House Work

"**House Work**" הוא סינגל של הדי ג'יי והמפיק המוזיקלי הבריטי, ג'קס ג'ונס, בשיתוף פעולה עם מייק דאן ו-MNEK. השיר יצא לאור על ידי חברת התקליטים פולידור רקורדס ב-1 ביולי 2016. השיר נכתב על ידי ג'קס ג'ונס ו-MNEK, והופק על ידי ג'קס ג'ונס.

נכון ליוני 2023, השיר הושמע למעלה מ-92 מיליון פעמים בספוטיפיי, ולמעלה מ-22 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'קס ג'ונס
קטגוריה:שירי MNEK
קטגוריה:שירים באנגלית
קטגוריה:שירים שנכתבו על ידי MNEK
קטגוריה:שירי מוזיקת האוס
קטגוריה:סינגלים בהוצאת פולידור רקורדס
יחסי טאיוואן–סלובקיה

**יחסי טאיוואן-סלובקיה** הם היחסים הבילטרליים בין **[[טאיוואן]]** ל**[[סלובקיה]]**.

סלובקיה איננה מכירה בטאיוואן, אם כי היא בוחנת אפשרות זאת.

## היסטוריה
ב-2001 נפתח משרד אינטרסים סלובקי בטאיוואן.

מרטין פודסטבק מונה לנציג סלובקיה בטאיוואן ב-2017. ב-2022 הוענקה לפודסטבק מדליית הדיפלומטייה הגדולה של טאיוואן.

במהלך מגפת הקורונה העניקה טאיוואן מסכות לסלובקיה. בתמורה, סלובקיה העניקה חיסונים לטאיוואן.

ב-2021 קיימו סלובקיה וטאיוואן דיונים באשר להעמקת שיתוף הפעולה הכלכלי ביניהן. באותה שנה הביעו הנציגים הסלובקיים את תמיכתם בהשתתופתה של טאיוואן בארגון הבריאות העולמי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דנה אינטרנשיונל (שיר)

"**דנה אינטרנשיונל**" (מוכר כ"**שושו יא שושו**") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993). הוא יצא לאור בשנת 1992, בהוצאת חברת התקליטים IMP דאנס בע"מ, כסינגל השני מתוך האלבום. באותו אלבום נכללת גרסה ארוכה יותר שלו המכונה גרסת ה"איירפורט".

במרוצת השנים נוצר עיבוד חדש של "דנה אינטרנשיונל" שנכלל באיפיטמפה (1995).

## רקע וכתיבה
לאחר ההצלחה של סינגל הבכורה "סעידה סולטנה" נועדו אינטרנשיונל ועופר ניסים פעם נוספת על מנת להקליט להיט דומה. גם הוא, בדומה לקודמו, מושר באנגלית ובערבית. "דנה אינטרנשיונל" הוא שיר הומוריסטי, שמציג פנטזיות של אישה המתגוררת בשכונת עוני. היא חולמת על התאהבות עם מיליונר, שיכיר לה את העולם הגדול מחוץ לכותלי שכונתה, ויקנה לה בגדים יקרים ותכשיטים. כשנשאלה אם השיר מייצג את חלומה האישי היא השיבה בשלילה. לדבריה, כסף לא מרשים אותה בגבר. היא אף חשפה כי שנה לפני הוצאת השיר הייתה במערכת יחסים עם איש עסקים אמריקאי, אך לאחר כמה חודשים נפרדה ממנו.

במהלך הפזמון של "דנה אינטרנשיונל" חוזרת המילה "שושו", שמה של דמות מתוכנית ילדים בערבית, ששודרה בישראל בשנות ה-70 של המאה ה-20. כמו כן, "שושו" הוא כינו סלנג לתיאור גיי.

בריאיון הראשון שלה לכלי התקשורת בישראל סיפרה כי הבחירה בשם הבמה "דנה" נעשתה מתוך נימוק שמדובר בשם ילדותי ונחמד. בשיר הזה מתוארות חוויותיה של דנה מסביב לעולם עם מיליונר. שמו דבק בכלי התקשורת, והוצמד לשמה הפרטי דנה כמעין שם משפחה לשם הבמה שלה. באפריל 1994 הצהירה כי .

## הצלחה מסחרית
אינטרנשיונל ביצעה את השיר מספר פעמים בטלוויזיה ובהופעות שונות. הוא זכה להצלחה גבוהה במצרים – "שושו" הפכה למילת קוד עבור המצרים שקנו את עותקיו הפיזיים של השיר, היות שנאסר למכור אותו באופו רשמי בשל תוכנו הלהט"בי. באוקטובר 1995 הוציאה חברת התקליטים סוני מיוזיק אנטרטיינמנט את "דנה אינטרנשיונל" כסינגל בצרפת, שם דורג במקום השמיני במצעד הסינגלים במדינה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-1995
קטגוריה:שירי דנה אינטרנשיונל
קטגוריה:שירים באנגלית
קטגוריה:שירים בערבית
קטגוריה:שירים מרובי שפות
קטגוריה:שירים שנכתבו על ידי דנה אינטרנשיונל
קטגוריה:שירים שנכתבו על ידי עופר ניסים
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על כסף
קטגוריה:שירים על תעופה
קטגוריה:סינגלים בהוצאת סוני מיוזיק
קטגוריה:סינגלים בהוצאת IMP דאנס
משתנה מדכא

**משתנה מדכא** הוא משתנה שמגביר את תוקף הניבוי כשהוא נכלל במשוואת רגרסיה, אך הוא אינו במתאם עם המשתנה המנובא.

דוגמה נפוצה בספרות למשתנה מדכא מצויה בספרו של פ' הורסט משנת 1966, מדידה פסיכולוגית וניבוי. הורסט מתאר מבחן יכולת מכנית לניבוי של הצלחה בקורס טיס. במבחן זה, יכולת הניבוי של המבחן משתפרת אם לוקחים בחשבון גם מבחן למדידת יכולות שפתיות. זאת משום שמועמדים בעלי יכולת שפתית נמוכה, יתקשו במבחן הכושר המכני אך לא משום שהם פחות מוכשרים מבחינת יכולתם המכנית. מה עוד שהיכולות השפתיות אינן נמצאות במתאם חזק עם הצלחה בקורס טיס. לפיכך הכנסה של היכולת השפתית לניבוי תשפר במקרה זה את היכולת של מבחן הכושר המכני לנבא את ההצלחה בקורס הטיס.

## ניתוח מתמטי
ממוזער|249x249 פיקסלים|דוגמה למשתנה מדכא דיכוטומי. בדוגמה זו, ניתן לראות כי הקשר בין <math>x</math> ל-<math>y</math> ללא התייחסות לצבע הנקודות (אשר נקבעות על ידי המשתנה המדכא) מובילה לקו רגרסיה מתון יותר אשר הרעש/הפיזור סביבו גדול יותר בהשוואה לניבוי על סמך כל צבע בנפרד. קל לראות כי:

# הממוצע של שני הצבעים ביחס לרכיב ה-<math>y</math> הוא זהה, כלומר אין קשר בין הצבע לבין <math>y</math>
# יש קשר בין הצבע ל-<math>x</math> שכן ממוצע ה-<math>x</math> של כל צבע הוא אחר.
# לקיחה בחשבון של המשתנה המדכא (הצבע) מובילה לחיזוק הקשר של <math>x</math> עם <math>y</math>.

דוגמה זו ניתנת להכללה למספר גדול יותר, <math>n</math>, של קטגוריות של המשתנה המדכא. כאשר משאיפים את מספר הצבעים לאינסוף (<math>n</math> ← ∞), מתקבל המצב שבו ישנו משתנה מדכא רציף.
ניתן לנסח את ההגדרה של משתנה מדכא s עבור מקרה של ניבוי משתנה המשמש כקריטריון y על ידי x כמקרה המקיים את שלושת המשוואות הבאות:

r_{sy}=0

r_{xy}\neq0

r_{sx}\neq0

במקרה זה ניתן להשתמש בנוסחה לקורלציה חלקית למחצה ולקבל:

r_{y(x.s)} = \frac{r_{xy}-r_{sx}\cdot r_{sy}}{\sqrt {1-r_{sx}^2}}
= \frac{r_{xy}-r_{sx}\cdot0}{\sqrt {1-r_{sx}^2}}=
\frac{r_{xy}}{\sqrt {1-r_{sx}^2}}


תוצאה זהה ניתן לקבל תוך שימוש בנוסחאות לקורלציה חלקית, או למתאם מרובה משני מנבאים.

## משתנה מדכא כתוצאה מתיווך
דיכוי יכול להתרחש כאשר משתנה מסביר אחד קשור למשתנה המוסבר (המשתנה התלוי) באמצעות שני משתנים מתווכים נפרדים, וכאשר אחת מאותן השפעות מתווכות היא חיובית ואחת שלילית. במקרה כזה, כל משתנה מתווך מדכא או מסתיר את ההשפעה שנושא המשתנה המתווך האחר. לדוגמה, ציוני אינטליגנציה גבוהים יותר (משתנה סיבתי, A) עלולים לגרום לעלייה בזיהוי שגיאות (משתנה מתווך, B) אשר בתורו עלול לגרום לירידה בשגיאות שנעשו בעבודה על פס ייצור (משתנה תוצאה, X); יחד עם זאת, אינטליגנציה עלולה גם לגרום לעלייה בשעמום (C), אשר בתורה עשויה לגרום לעלייה בשגיאות (X). כך, בנתיב אחד אינטליגנציה מפחיתה טעויות, ובשני היא מגדילה אותן. כאשר אף אחד מהמתווכים אינו נכלל בניתוח, נראה שלאינטליגנציה אין השפעה או שיש לה השפעה חלשה על טעויות. עם זאת, כאשר השעמום נשלט, נראה שהאינטליגנציה מפחיתה את השגיאות, וכאשר זיהוי השגיאות נשלט, האינטליגנציה תראה כמגדילה את השגיאות.

אם ניתן היה להגביר את האינטליגנציה בזמן שרק השעמום היה קבוע, השגיאות יצטמצמו; אם ניתן היה להגביר את האינטליגנציה תוך שמירה קבועה של זיהוי שגיאות בלבד, השגיאות יגדלו.

## הערות שוליים

קטגוריה:רגרסיה
גרנד פרי לאס וגאס

**גרנד פרי לאס וגאס** הוא מרוץ גרנד פרי שנתי בארצות הברית המתקיים כחלק ממרוצי אליפות הפורמולה 1 החל מעונת 2023. המרוץ מתקיים במסלול רחוב שיעבור בחלקו הגדול בסטריפ של לאס וגאס.

## היסטוריה
גרנד פרי לאס וגאס הוא מרוץ הגרנד פרי הראשון של אליפות הפורמולה 1 מאז גרנד פרי סיזרס פאלאס שהתקיים בעיר בשנת 1982. קיומו של הגרנד פרי הוכרז במהלך חודש מרץ 2022. המרוץ נערך כמרוץ לילה במסלול רחוב שחלקו עבר בסטריפ של לאס וגאס. בניגוד לכל שאר המרוצים באליפות, הגרנד פרי של לאס וגאס מתקיים בשבת ולא ביום ראשון. במרוץ הגרנד פרי הראשון, שנערך ב-18 בנובמבר 2023, זכה מקס ורסטאפן מקבוצת רד בול רייסינג.

## המסלול
המסלול באורך  ק"מ כולל 17 פניות וכולל ישורת באורך 1.9 ק"מ. המסלול בנוי נגד כיוון השעון. נקודת הזינוק נתנתה באזור ששימש כמגרש חנייה נטוש. האזור שופץ ונבנו בו גם הפאדוק שמשמש את הקבוצות ואזורי הטיפול. הפנייה הראשונה היא פניית הירפיין, אחרי המסלול נוטה מעט שמאלה עד לפנייה ימנית מהירה ממנה הוא מתחבר לכבישי העיר. המסלול ממשיך 800 מטר במורד רחוב קובל ומגיע לפנייה ימנית של 90 מעלות, לאחריה ישנה פנייה ארוכה שמאלה. רצף פניות שמאל-ימין-שמאל מגיע לשדרות סאנדס. לאורך הרחוב ישנן 2 פניות מהירות לפני שמגיעים לפנייה איטית שמובילה לשדרות לאס וגאס, האזור המוכר בשם "הסטריפ". ישורת של 1.9 ק"מ מתסיימת בשתי פניות איטיות שמובילות לישורת נוספת של 800 מטרים בשדרות הרמון. פנייה מהירה שמאלה מביאה להשלמת המסלול ולחצייה של קו הסיום.

## מנצחים לפי שנה

## קישורים חיצוניים
* 

## הערות שוליים

קטגוריה:תחרויות ספורט מוטורי בארצות הברית
קטגוריה:לאס וגאס: ספורט